**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2017. október 25-i ülésére)

**TÁRGY: A CSÁSZÁRTÖLTÉSI 0206/6. HRSZ ALATTI ÖNKORMÁNYZATI TULAJDONÚ INGATLANRÉSZ ÉRTÉKESÍTÉSE**

1993. április 09. napjától vagyonátadás címén, Kiskőrös Város Önkormányzata (a továbbiakban: Önkormányzat) tulajdonát képezi a Császártöltés külterület 0206/6. hrsz-on nyilvántartott, kivett szemétlerakó telep művelési ágban nyilvántartott ingatlan 106/10000-ed tulajdoni hányadban.

Nevezett ingatlan további tulajdonos társai a Filantrop Környezetvédelmi és Fűtéstechnikai Nonprofit Kft., Kiskunhalas, Kiskunmajsa, Akasztó, Csengőd, Harkakötöny, Kömpöc és Tabdi települések önkormányzatai.

A Filantrop Környezetvédelmi és Fűtéstechnikai Nonprofit Kft. az ingatlanban szerzett tulajdoni hányadát pályázat útján értékesíteni kívánja, kezdeményezte továbbá, hogy a teljes ingatlan értékesítésre kerüljön. Az elkészített értékbecslés alapján a szemétlerakó telep forgalmi értéke 1.804.000,-Ft.

Az Önkormányzat a tulajdonában álló csekély tulajdoni részt értékesíteni egyéb módon nem tudja, ezen értékesítéssel a közös tulajdon megszűnik, a vételár tulajdoni hányad arányában az Önkormányzat bevételét jelenti.

Fentiekre tekintettel javaslom, hogy a Képviselő-testület járuljon hozzá az ingatlanrész értékesítéséhez a határozat-tervezetben foglaltak szerint.

**Kiskőrös, 2017. október 16.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. hozzájárul Kiskőrös Város Önkormányzata 106/10000-ed eszmei hányadban tulajdonát képező, Császártöltés külterület 0206/6. hrsz-ú, kivett szemétlerakó telep művelési ágban lévő ingatlan pályázat útján történő értékesítéséhez 1.804.000,-Ft értékben,
2. megbízza a Filantrop Környezetvédelmi és Fűtéstechnikai Nonprofit Kft.-t a pályázati eljárás lebonyolításával,
3. felhatalmazza a polgármestert az adásvételi szerződés aláírására, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:** azonnal